Neminem melius thesaurizare quam in pauperes et filios æcclesiæ, divina admonemur voce, cum nobis amicos de iniquo Mammona qui nos in æterna recipiant tabernacula jubemur adciscere. Igitur ego mulier Gaufredi de Marciaco filiique nostri, pro anima ipsius et nostris animabus, donamus Deo et sanctis apostolis ejus Petro et Paulo, ad locum Cluniacum, ad refrigerium Christi famulorum ibi manentium, unum mansum in villa Berziaco, juxta æcclesiam, vergentem ad aquilonem, situm juxta viam, sicut clausuræ ambitus continetur. Hoc donum frater ejus donnus Vuichardus laudavit, et hanc cartam scribi rogavit. Testes fuere Vuigo Verullus, Durannus de Senesiaco.